Cuneiform Tablet ATHE 64
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ša-lim-IŠTAR ù i-ku-pí-a-šur <gap> qí-bi-ma um-ma sà-ba-sí-a-ma a-na PUZUR₄-a-šur qí-bi-ma a-bi a-ta be-li a-ta i-ḫi-id-ma a-wa-tí iš-tí PUZUR₄.IŠTAR DUMU a-šur-ta-ak-lá-ku gu₅-mu-ur-ma i-na KÙ.BABBAR ša É e-lá-lí qá-sú li-iš-ku-ma li-tab-lá-kà-at-ma KÙ.BABBAR-áp-šu lu-uš-ta-bi₄ eṭ-lá-ku a-ma bu-lá-tù-a šu-ma a-wa-tí ta-ag-ta-mur 3 ṭup-pì-a pí-qí-sú-nu 1 ṭup-pì ša 2 ma-na KÙ.GI ša PUZUR₄.DINGIR a-na-ku qá-ta-tum ṭup-pu-um ša 13 ma-na KÙ.BABBAR ša i-ku-pí-a-šur ù i-a-tí ù 1 ṭup-pì ša 3.5 ma-na KÙ.BABBAR ŠU.NÍGIN 32.5 ma-na KÙ.BABBAR a ší-ni-šu li-ba-al-ki-it-ma KÙ.BABBAR-áp-šu lu-uš-ta-bi ḫi-ri-iš-na-na ù ša e-mu-qé-en₆ 1.5 ma-na 5 GÍN šu-qú-ul-ta-áš-nu ú-kà-al i-ku-num DUMU e-lá-lí iš-pu-ra-am um-ma šu-ut-ma šu-up-ra-ma a-ší-i li-dí-nu-ni-ma a ma-lá dí-in da-a-ni KÙ.BABBAR lá-áš-qú-ul i-na dí-in da-a-ni 11.66666 ma-na KÙ.BABBAR i-na a-lim{ki} i-ša-qal-ma ù a-ší-áš-nu i-na kà-ni-iš i-lá-qé-ú a-ma-kam um-me-a-nam lu-ša-zi-za-ku-nu-tí ša a ma-lá dí-in da-a-ni KÙ.BABBAR šál-ma-am i-na a-lim{ki} i-ša-qú-lu ù KÙ.BABBAR li-ki-ni-ik-ma a-ší-a-am wa-šé-ra-šu-um a-ša-me-ma PUZUR₄.DINGIR ma-ḫa-i KÙ.BABBAR a-na ší-a-ma-tim a-na a-lim{ki} iš-ku-ma ni-is-ḫa-tum ù ṭup-pu-um ḫa-ri-im ù ṭup-pì um-mì-ni tù-kà-al a-ma-kam wa-zi-na-ma a-šar KÙ.BABBAR ta-ša-me-a-ni ki-ma i-a-tí KÙ.BABBAR ṣa-áb-ta a ma-lá ṭup-pì-im a-ni-im a-ni-tum lá a-ni-tum té-er-ta-ak-nu li-li-kam šu-ḫu-pí-té-en₆ ku-nu-ki-a ša-lim-IŠTAR na-áš-a-ku-um Ì.GIŠ.ḪI.A a-na pí-ta-ší-a šé-bi-lam Ì.GIŠ lá i-šu-ú